遊西湖
作者：釋紹嵩
朝代：宋

paragraphs: 西湖招提三百六，佳處如春有眉目。
一番雨過吞青空，萬頃無波鴨頭綠。
望湖樓閣獨自登，煙霏向背攢寒玉。
想見襄陽孟浩然，此中有句不容續。
道人長坐西山河，骨清氣明韻出俗。
久居京闕厭塵土，一夕歸心俊如鵠。
明窗爲君研破硯，落筆轉頭風雨速。
龍山深處如定居，就彼結鄰容我卜。